
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

30 Απριλίου 2012 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση και συμπλήρωση του από 16-2-1990 
π.δ/τος «Καθορισμός ζώνης, οικιστικού ελέγχου 
κατωτάτου ορίου κατάτμησης και λοιπών όρων 
και περιορισμών δόμησης στην εκτός εγκεκριμέ¬ 
νου σχεδίου και εκτός ορίων οικισμών προϋφιστά- 
μενων του έτους 1923 περιοχή των κοινοτήτων 
Θήρας, Οίας, Βόθωνα, Βουρβούλου, Εμπορείου, 
Έξω Γωνιάς, Επισκοπής Γωνιάς, Ημεροβιγλίου, 
Καρτεράδου, Μεγαλοχωρίου, Ακρωτηρίου, Μεσ- 
σαριάς, Πύργου και Θηρασιάς των νήσων Θήρας 
και Θηρασιάς (ν. Κυκλάδων)» (Δ' 139). 1 

ΑΠΟΦΑΣΕΙΣ 

Τροποποίηση της 1097390/8843/Δ0010/17-12-2004 
κοινής υπουργικής απόφασης (ΦΕΚ 1225/Δ') των 
Υπουργών Οικονομίας και Οικονομικών και Πολι¬ 


τισμού. 2 

Εφαρμογή διατάξεων του άρθρου 3 του Π.Δ. 209/1998 
για την εγκεκριμένη Προμελέτη της Μελέτης με 
τίτλο «Μελέτη βελτίωσης τμημάτων Επαρχιακής 
οδού Παπάδου - Πλωμαρίου». 3 


ΔΙΑΤΑΓΜΑΤΑ 


(ΐ) 

Τροποποίηση και συμπλήρωση του από 16-2-1990 π.δ/ 
τος «Καθορισμός ζώνης, οικιστικού ελέγχου κατω¬ 
τάτου ορίου κατάτμησης και λοιπών όρων και περι¬ 
ορισμών δόμησης στην εκτός εγκεκριμένου σχεδίου 
και εκτός ορίων οικισμών προϋφιστάμενων του έτους 
1923 περιοχή των κοινοτήτων Θήρας, Οίας, Βόθω¬ 
να, Βουρβούλου, Εμπορείου,Έξω Γωνιάς, Επισκοπής 
Γωνιάς, Ημεροβιγλίου, Καρτεράδου, Μεγαλοχωρίου, 
Ακρωτηρίου, Μεσσαριάς, Πύργου και Θηρασιάς των 
νήσων Θήρας και Θηρασιάς (ν. Κυκλάδων)» (Δ' 139). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 183 του Κώδικα Βασικής 
Πολεοδομικής Νομοθεσίας (Κ.Β.Π.Ν), που κυρώθηκε με 
το άρθρο μόνο του από 14-7-1999 π.δ/τος (Δ' 580). 


2. Τις διατάξεις του άρθρου 26 του ν. 2831/2000, όπως 
αυτό έχει τροποποιηθεί και συμπληρωθεί με τα άρθρα 
12 παρ. 1-3 του ν. 3212/2003 (Α' 308) και 31 παρ. 4 του 
ν. 3325/2005 (Α' 68). 

3. Τις διατάξεις του άρθρου 21 (παρ. 1 και 2) του 
ν. 1650/1986 «Για την προστασία του περιβάλλοντος» 
(Α' 160), όπως αντικαταστάθηκε με το άρθρο 6 του 
ν.3937/2011 «Διατήρηση της βιοποικιλότητας και άλλες 
διατάξεις» (Α' 60). 

4. Τις διατάξεις της παρ. 6 του άρθρου 45 του ν. 
4030/2011 «Νέος τρόπος έκδοσης αδειών δόμησης, ελέγ¬ 
χου κατασκευών και λοιπές διατάξεις» (Α' 249). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

6. Την υπ’ αριθμ. Υ14/24-11-2011 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Νικολάου Σηφουνάκη. (Β' 2740) 

7. Τις 434/2011 και 5/2012 γνωμοδοτήσεις του Δημοτι¬ 
κού Συμβουλίου Θήρας. 

8. Την από 17-1-2012 εισήγηση της Διεύθυνσης Χω¬ 
ροταξίας. 

9. Το 143/23-4-2012 έγγραφο του Δήμου Θήρας. 

10. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού των 
οικείων Ο.Τ.Α. 

11. Την υπ’ αριθμ. 69/2012 γνωμοδότηση του Συμβου¬ 
λίου της Επικράτειας, με πρόταση του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Άρθρο 1 

Το από 16-2-1990 π.δ/γμα «Καθορισμός ζώνης, οικιστι¬ 
κού ελέγχου κατωτάτου ορίου κατάτμησης και λοιπών 
όρων και περιορισμών δόμησης στην εκτός εγκεκριμέ¬ 
νου σχεδίου και εκτός ορίων οικισμών προϋφιστάμενων 
του έτους 1923 περιοχή των κοινοτήτων Θήρας Οίας 
Βόθωνα, Βουρβούλου, Εμπορείου, Έξω Γωνιάς Επισκο¬ 
πής Γ ωνιάς, Ημεροβιγλίου, Καρτεράδου, Μεγαλοχωρίου, 
Ακρωτηρίου, Μεσσαριάς Πύργου και Θηρασιάς των νή¬ 
σων Θήρας και Θηρασιάς (ν. Κυκλάδων)» (Δ' 139) τροπο¬ 
ποιείται και συμπληρώνεται ως εξής: Ια. Οι παράγραφοι 
2 και 3 του κεφαλαίου Α του άρθρου 2 του ως άνω 

π.δ/τος αντικαθίστανται ως εξής: «2. Στην περιοχή αυτή 
απαγορεύεται η δόμηση ή αλλοίωση της μορφολογίας 
του τοπίου και του φυσικού περιβάλλοντος. 

Επιτρέπονται κατ’ εξαίρεση: 

α. Τα απαραίτητα έργα αντιστήριξης των πρανών της 
καλντέρας και μόνο όπου υπάρχει κίνδυνος κατάρρευ¬ 
σης τμημάτων, που περιλαμβάνονται σε σχέδιο οικισμών 
ή πλησίον αυτών και υπάρχει κίνδυνος για την ασφάλεια 
των κατοίκων. 

β. Οι λιμενικές εγκαταστάσεις στις θέσεις Αθηνιό, Γύ¬ 
αλος Φηρά, Αρμένι, Κόρφος, Ρίβα και Θηρασιά. 

γ. Τα απολύτως αναγκαία έργα για βελτίωση των 
ήδη λειτουργουσών λιμενικών εγκαταστάσεων, που εξυ¬ 
πηρετούν τις δημόσιες θαλάσσιες συγκοινωνίες, την 
επαγγελματική αλιεία και τον τουρισμό. 

δ. Οι επισκευές των υπαρχόντων λιθόστρωτων μο- 
νοπατιών και δρόμων που εξυπηρετούν το λιμάνι του 
Αθηνιού. 

ε. Η ανακατασκευή/επισκευή και διατήρηση των νομί¬ 
μων υφισταμένων κτισμάτων θόλων, χωρίς επέκταση. 

στ. Οι εργασίες μικρής κλίμακας σε νομίμως υφιστά¬ 
μενα κτίσματα για τις παρακάτω εργασίες: ι) Επισκευές 
και χρωματισμός όψεων ιι) Αλλαγή και συντήρηση κου¬ 
φωμάτων στο ίδιο άνοιγμα ιιι) Επισκευή στέγης. 

ζ. Η επισκευή και ο εκσυγχρονισμός του υπάρχοντος 
«τελεφερίκ» καθώς και η κατασκευή νέου, μετά από 
εκπόνηση ειδικών μελετών, για την εξυπηρέτηση των 
οικισμών της Καλντέρας. 

η. Η βελτίωση του δρόμου από και προς το λιμάνι του 
Αθηνιού, μετά από μελέτη Περιβαλλοντικών Επιπτώσεων 
και Έγκρισης Περιβαλλοντικών όρων. 

3. Κατώτατο όριο κατάτμησης των γηπέδων: οκτώ 
(8) στρέμματα». 

β. Η παράγραφος 4 του κεφαλαίου Α του άρθρου 2 
καταργείται. 

2. Το κεφάλαιο Β του άρθρου 2 του ιδίου ως άνω 
π.δ/τος αντικαθίσταται ως εξής: «Β. Περιοχές με στοι¬ 
χείο II 

1. Η περιοχή αυτή περιλαμβάνει ζώνη πλάτους 200 
μέτρων που περιβάλει τους οικισμούς Πύργο, Επισκοπή 
Γ ώνιά,Έξω Γ ώνιά, Μεσσαρία, Βόθωνα, Καρτεράδο, Φηρά, 
Ημεροβίγλι, Βουρβούλο, Οία, Φοινικιά, Θόλο, Κατοικίες 
και Εμπορείο. 

2. Στις περιοχές αυτές επιτρέπονται οι χρήσεις: 

α. Κατοικία, καταστήματα, εστιατόρια, κέντρα αναψυ¬ 
χής, γεωργικές αποθήκες, δεξαμενές νερού, αντλητικές 
εγκαταστάσεις, φρέατα. 

β. Τουριστικές εγκαταστάσεις και ειδικότερα ξενοδο¬ 
χεία τύπου ξενώνα και ξενοδοχεία τύπου επιπλωμένων 
διαμερισμάτων της τάξης ΑΑ ή Α δυναμικότητας μέχρι 
50 κλινών. 

3. α. Κατώτατο όριο κατάτμησης και αρτιότητας των 
γηπέδων: οκτώ (8) στρέμματα. 

β. Κατά παρέκκλιση, θεωρούνται άρτια και οικοδο¬ 
μήσιμα τα γήπεδα, πλην των γηπέδων για τουριστικές 
εγκαταστάσεις, τα οποία κατά την ημερομηνία δημοσί¬ 
ευσης του παρόντος έχουν ελάχιστο εμβαδόν τέσσερα 
(4) στρέμματα. 

4. Η μέγιστη επιτρεπόμενη δομήσιμη επιφάνεια για 
γεωργικές αποθήκες είναι είκοσι (20) τετραγωνικά μέ¬ 
τρα. 

5. Σε περίπτωση κατασκευής λιθόκτιστου κτίσματος, 
του οποίου το πάχος της εξωτερικής τοιχοποιίας είναι 


τουλάχιστον 0,50 μ., το πάχος αυτής δεν προσμετράται 
στην δόμηση και κάλυψη. 

6. Μέγιστος αριθμός ορόφων ένας (1) και μέγιστο ύψος 
τέσσερα και μισό (4,50) μέτρα, μετρούμενο σε κάθε 
σημείο του κτιρίου από το φυσικό έδαφος, περιμετρικά 
της κατασκευής. 

Σε περίπτωση κατασκευής θόλου, το παραπάνω επι¬ 
τρεπόμενο ύψος προσαυξάνεται κατά ένα και μισό (1,50) 
μέτρο. 

7. Για τους λοιπούς όρους και περιορισμούς δόμη¬ 
σης εφαρμόζονται κατά χρήση οι διατάξεις του από 
6-10-1978 π.δ/τος (Δ' 538), όπως μεταγενέστερα τροπο¬ 
ποιήθηκαν με τα από 12-5-1984 (Δ' 380), 16-2-1985 (Δ' 58), 
24-5-1985 (Δ' 270), 6-8-1986 (Δ' 660) και από 20-1-1988 (Δ' 
61) πρ. διατάγματα, χωρίς τις αναφερόμενες σε αυτά 
παρεκκλίσεις». 

3. Το κεφάλαιο Γ του άρθρου 2 του ιδίου ως άνω 
π.δ/τος αντικαθίσταται ως εξής: «Γ. Για τις περιοχές 
με στοιχείο III: 

1. Περιλαμβάνει όλη την εκτός ορίων των οικισμών 
και εκτός των ανωτέρω με στοιχεία I και II περιοχών, 
έκταση των νήσων Θήρας και Θηρασιάς και εκτός αρ¬ 
χαιολογικών χώρων. 

2. Στις περιοχές αυτές επιτρέπονται οι χρήσεις: 

α. Κατοικία, εσπατόρια, κέντρα αναψυχής, β. Κύρια 
τουριστικά καταλύματα, γ. Κτίρια κοινής ωφέλειας. 

δ. Γεωργικές αποθήκες θερμοκήπια, αντλητικές εγκα¬ 
ταστάσεις, δεξαμενές, ε. Βιομηχανικές - βιοτεχνικές 
εγκαταστάσεις γεωργικών ή κτηνοτροφικών μονάδων, 
ή μονάδων μεταποίησης τοπικών προϊόντων, μετά από 
έγκριση από τις αντίστοιχες αρμόδιες υπηρεσίες Γε¬ 
ωργίας, Κτηνοτροφίας Βιομηχανίας. 

Η μέγιστη επιτρεπόμενη δόμηση των παραπάνω 
εγκαταστάσεων ορίζεται σε τριακόσια (300) τ.μ. Δεν 
επιτρέπεται η μεταβολή της χρήσης των παραπάνω 
κτισμάτων, ενώ για τη σύνδεση αυτών με τα κοινωφελή 
δίκτυα απαιτείται βεβαίωση της αρμόδιας υπηρεσίας 
που να πιστοποιεί ότι το κτίριο έχει κατασκευασθεί και 
θα λειτουργήσει για την επιτραπείσα χρήση. 

στ. Βιομηχανικές - βιοτεχνικές εγκαταστάσεις για την 
εξυπηρέτηση των τοπικών αναγκών. 

3. Κτίρια και εγκαταστάσεις παραγωγής ενέργειας 
επεξεργασίας νερού, αφαλάτωσης (μετά από πλήρη 
διαχειριστική μελέτη στρατηγικού επιπέδου και ειδι¬ 
κότερα ολοκληρωμένο σύστημα αφαλάτωσης νερού 
και απαιτούμενης ενέργειας), βιολογικού καθαρισμού, 
επεξεργασίας και διαχείρισης αστικών λυμάτων οικι¬ 
σμών, καθώς και εγκαταστάσεις διαχείρισης στερεών 
αποβλήτων, ΧΥΤΑ, ΧΥΤΥ, ΣΜΑ, ΚΔΑΥ, εγκαταστάσεις 
ανάκτησης και προετοιμασίας για ανάκτηση κ.λπ. (βάσει 
κριτηρίων όπως αποστάσεις από οικιστικές -ευαίσθητες 
οικολογικά - αρχαιολογικές περιοχές και τυχόν άλλες 
με ιδιαίτερο καθεστώς, υποβάθρου περάτων στρωμά¬ 
των, υδροφόρου ορίζοντα, υπογείων και επιφανειακών 
γειτνιαζόντων νερών κ,λπ.), δύνανται να χωροθετούνται 
ύστερα από την διαδικασία που προβλέπει η νομοθε¬ 
σία που διέπει την περιβαλλοντική αδειοδότηση και 
σύμφωνα με τα ισχύοντα για την περιοχή Χωροταξικά 
Πλαίσια Αειφόρου Ανάπτυξης. 4. Τα κατώτατο όριο κα¬ 
τάτμησης και αρτιότητας των γηπέδων ορίζεται κατά 
χρήση ως εξής: 

α. Για τα γήπεδα με χρήση κατοικίας εστιατορίων και 
κέντρων αναψυχής: οκτώ (8) στρέμματα. 

Κατά παρέκκλιση θεωρούνται άρτια και οικοδομήσιμα 
τα γήπεδα τα οποία κατά την ημερομηνία δημοσίευσης 
του παρόντος έχουν ελάχιστο εμβαδόν τέσσερα (4) 
στρέμματα. 

β. Για τα γήπεδα με χρήση κύριων τουριστικών κα¬ 
ταλυμάτων: δεκαπέντε (15) στρέμματα, χωρίς παρεκ¬ 
κλίσεις. 

γ. Γ ια τα γήπεδα για την ανέγερση οργανωμένων του¬ 
ριστικών κατασκηνώσεων (κάμπινγκ): δέκα (10) στρέμ¬ 
ματα. 

5. Οι όροι και περιορισμοί δόμησης καθορίζονται ως 
εξής: 

Η μέγιστη επιτρεπόμενη δομήσιμη επιφάνεια για γεωρ¬ 
γικές αποθήκες είναι είκοσι (20) τετραγωνικά μέτρα. 

αα. Σε περίπτωση κατασκευής λιθόκτιστου κτίσματος, 
του οποίου το πάχος της εξωτερικής τοιχοποιίας είναι 
τουλάχιστον 0,50μ., το πάχος αυτής δεν προσμετράται 
στην δόμηση και κάλυψη. 

αβ. Μέγιστος αριθμός ορόφων ένας (1) και μέγιστο 
ύφος τέσσερα και μισό (4,50) μέτρα, μετρούμενο σε κάθε 
σημείο του κτιρίου από το φυσικό έδαφος περιμετρικά 
της κατασκευής. 

Σε περίπτωση κατασκευής θόλου, το παραπάνω επι¬ 
τρεπόμενο ύψος προσαυξάνεται κατά ένα και μισό (1,50) 
μέτρο. 

β. Γ ια χρήση τουριστικών καταλυμάτων: 

βα. Μέγιστος αριθμός ορόφων (2) δύο και μέγιστο 
ύψος επτά (7,00) μέτρα. 

ββ. Μέγιστη επιτρεπόμενη δόμηση στον όροφο: σα¬ 
ράντα τοις εκατό (40%) της πραγματοποιούμενης δό¬ 
μησης. 

βγ. Η στάθμη οροφής τυχόν υπογείου δεν επιτρέπεται 
σε κανένα σημείο να υπερβαίνει τη στάθμη του εδάφους 
περιμετρικά του κτιρίου. 

βδ. Πάνω από το μέγιστο ύψος των κτιρίων επιτρέ¬ 
πεται μόνο η κατασκευή καπνοδόχων, αεραγωγών και 
συμπαγούς στηθαίου με ύψος μέχρι πενήντα εκατοστά 
(0,50) του μέτρου. 

Σε περίπτωση κατασκευής θόλου το ύψος προσαυξά¬ 
νεται κατά ένα και μισό (1,50) μέτρο. 

γ. Γ ια χρήση οργανωμένων τουριστικών κατασκηνώ¬ 
σεων - κάμπινγκ: γα. Ποσοστό κάλυψης: δέκα τοις εκατό 
(10%) της επιφάνειας του γηπέδου. 

γβ. Συντελεστής δόμησης: 0,10. 

γγ. Μέγιστο ύψος των κτιρίων: τέσσερα και μισό (4,50) 
μέτρα, γδ. Μέγιστη συνολική επιφάνεια ορόφων: δύο 
χιλιάδες (2.000) τ.μ. γε. Απαγορεύεται η κατασκευή 
υπογείων. 

γστ. Οι λοιποί όροι και περιορισμοί δόμησης είναι οι 
αναφερόμενοι στο άρθρο 8 του από 6-10-1978 π.δ/τος 
(Δ' 538), όηως το άρθρο αυτό αντικαταστάθηκε με το 
άρθρο 1 του από 20-1-1988 π.δ/τος (Δ' 61). 

6. Οι λοιποί όροι και περιορισμοί δόμησης των επιτρε- 
πομένων χρήσεων (πλην των κτιρίων κοινής ωφέλειας) 
είναι οι αναφερόμενοι κατά χρήση στο από 24-5-1985 
π.δ/γμα (Δ' 270), όπως ισχύει, χωρίς τις αναφερόμενες 
σε αυτό παρεκκλίσεις». 

4. Μετά το κεφάλαιο Γ του άρθρου 2 του ιδίου ως άνω 
π.δ/τος, προστίθεται νέο κεφάλαιο Γ1 ως εξής: 

«Γ1. 1. Για τη διατήρηση και προστασία των περιο¬ 
χών που έχουν χαρακτηριστεί ή χαρακτηρίζονται σύμ¬ 
φωνα με τις κείμενες διατάξεις γεωργική γη υψηλής 
παραγωγικότητας, των περιοχών που αφορούν στην 
καλλιέργεια αμπέλων και την παραγωγή οίνων Ονο¬ 


μασίας Προέλευσης Ανωτέρας Ποιότητας (ΟΠΑΠ) και 
είναι καταγεγραμμένες στο Μητρώο του Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων (ΟΠΕΚΕΠΕ) καθώς και των 
περιοχών όπου καλλιεργούνται τοπικά παραδοσιακά 
γεωργικά προϊόντα, όπως φακές, φάβα, ντοματάκια κ.α., 
όπως είναι καταγεγραμμένες στο Μητρώο του Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (ΟΠΕΚΕΠΕ) καθορί¬ 
ζονται οι ακόλουθοι όροι δόμησης: 

α. Το κατώτατο όριο κατάτμησης και αρτιότητας ορί¬ 
ζεται σε δέκα (10) στρέμματα. 

β. Η μέγιστη δομήσιμη επιφάνεια των μονάδων μετα¬ 
ποίησης των ανωτέρω τοπικών παραδοσιακών προϊό¬ 
ντων καθώς και των κτιριακών εγκαταστάσεων εξυπηρέ¬ 
τησης τους μπορεί να προσαρμόζεται στις ανάγκες κάθε 
καλλιεργούμενης έκτασης, χωρίς όμως να υπερβαίνει 
τα τριακόσια (300) τ.μ., μετά από έγκριση των αρμοδί¬ 
ων υπηρεσιών. Οι μονάδες μεταποίησης των ανωτέρω 
τοπικών παραδοσιακών προϊόντων καθώς και οι τυχόν 
κτιριακές εγκαταστάσεις εξυπηρέτησης τους, ανεγεί- 
ρονται εκτός καλλιεργούμενης έκτασης με σκοπό την 
προστασία και τη διασφάλιση της από την απομείωση 
που θα επέφερε η ανέγερση εντός αυτής όλων των 
απαιτούμενων κτιριακών ή άλλων εγκαταστάσεων. 

Δεν επιτρέπεται η αλλαγή της χρήσεως των παρα¬ 
πάνω κτισμάτων. 

2. Στα γήπεδα, που αφορά η παρούσα παράγραφος και 
έχουν ενιαία επιφάνεια από δέκα (10) μέχρι πενήντα (50) 
στρέμματα, επιτρέπεται η ανέγερση ισογείου, πέτρινου 
κτίσματος μεγίστης επιφάνειας τριάντα (30) τ.μ. και με¬ 
γίστου ύψους τρία και είκοσι (3,20) μ. για υποστηρικτικές 
ανάγκες της γεωργικής εκμετάλλευσης. 

Στα ίδια ως άνω οικόπεδα που έχουν ενιαία επιφάνεια 
μεγαλύτερη των πενήντα (50) στρεμμάτων επιτρέπεται, 
για τους ίδιους σκοπούς η ανέγερση κτίσματος με μέ¬ 
γιστη δομημένη επιφάνεια εξήντα (60) τ.μ. 

Η στάθμη οροφής τυχόν υπογείου των ανωτέρω κτι- 
σμάτων δεν επιτρέπεται να υπερβαίνει σε κανένα ση¬ 
μείο τη στάθμη του εδάφους περιμετρικά του κτιρίου. 

3. Οι παραπάνω ρυθμίσεις ισχύουν και εφαρμόζο¬ 
νται και για τα γήπεδα που αποτελούν ή αποτέλεσαν 
αμπελώνα ή πεδίο καλλιέργειας των προαναφερθέντων 
αγροτικών τοπικών προϊόντων και που δεν είχαν εγκα- 
ταλειφθεί για μεγάλο χρονικό διάστημα (τουλάχιστον 
ΙΟετία) πριν της 30-12-2011, ημερομηνία δημοσιοποίησης 
της πρότασης τροποποίησης της Ζ.Ο.Ε, 

Προς τούτο και για τη διατήρηση και προστασία των 
αμπελώνων και των περιοχών καλλιέργειας αγροτικών 
τοπικών προϊόντων προ της έκδοσης κάθε οικοδομι¬ 
κής άδειας, απαιτείται ρητή βεβαίωση από τα αρμόδια 
όργανα ότι το γήπεδο, στο οποίο αφορά η οικοδομική 
άδεια, δεν αποτελεί ή αποτέλεσε αμπελώνα ή πεδίο 
καλλιέργειας των προαναφερθέντων αγροτικών τοπι¬ 
κών προϊόντων. Γ ια τον εντοπισμό των εκτάσεων αυτής 
της κατηγορίας λαμβάνονται υπόψη και τα αντίστοιχα 
δεδομένα του ΟΠΕΚΕΠΕ προηγούμενων ετών.». 

5. Στο τέλος του κεφαλαίου Δ του άρθρου 2 του ιδίου 
ως άνω π.δ/τος προστίθεται παράγραφος 6 ως εξής: 

«6. Τυχόν αυστηρότερο καθεστώς προστασίας δυ¬ 
νάμει του παρόντος ή άλλων διατάξεων ή διοικητικών 
πράξεων για τους παραπάνω αρχαιολογικούς χώρους 
υπερισχύει». 

6. Το κεφάλαιο Ε του άρθρου 2 του ίδιου ως άνω π.δ/ 
τος αντικαθίσταται ως εξής: «Ε. Γενικές Διατάξεις 

1. Απαγορεύεται κάθε δόμηση ή αλλοίωση του τοπίου 
και του φυσικού περιβάλλοντος: 

α. Σε ζώνη πλάτους 150μ. από τη γραμμή αιγιαλού στην 
περιοχή προστασίας των φυσικών σχηματισμών - διά¬ 
βρωσης - κατά μήκος τμήματος της βορειοανατολικής 
ακτής του νησιού βόρεια του Μονόλιθου και μέχρι το 
ύψοςτου Βούρβουλου. 

β. Σε ζώνη πλάτους 150μ. από τη γραμμή αιγιαλού 
στην περιοχή προστασίας των φυσικών σχηματισμών 
- διάβρωσης - κατά μήκος τμήματος της ακτής δυτικά 
της Βλυχάδας και μέχρι τον αρχαιολογικό χώρο του 
Ακρωτηρίου. 

2. Απαγορεύεται η διάνοιξη οδών παράλληλων προς 
την ακτή ή την καθορισμένη γραμμή αιγιαλού σε από¬ 
σταση μικρότερη των 100 μέτρων από αυτή. Οι οδοί 
εξυπηρέτησης τροχοφόρων καθώς και οι χώροι στάθ¬ 
μευσης στις παράκτιες περιοχές πρέπει να απέχουν 
εκατό (100) μέτρα από την καθορισμένη γραμμή αιγι- 
αλού. Επιτρέπεται η δημιουργία δημοτικών οδών προ¬ 
σπέλασης κάθετα προς την παραλία. 

3. Η ελάχιστη απόσταση τοποθέτησης των κτισμάτων 
από τη γραμμή του αιγιαλού ορίζεται σε εκατό (100) 
μέτρα, συμπεριλαμβανομένων και των ξενοδοχειακών 
εγκαταστάσεων. 

4. Κατ’ εξαίρεση των διατάξεων της προηγουμένης 
παραγράφου: 

α. Είναι δυνατή η βιομηχανική δραστηριότητα που 
έχει ανάγκη θαλάσσιου μετώπου και εξυπηρετεί άμε¬ 
σες τοπικές ανάγκες ή είναι σημαντική για την εθνική 
οικονομία, σύμφωνα με τις κατευθύνσεις του Ειδικού 
Πλαισίου Χωροταξικού Σχεδιασμού για την Βιομηχανία 
(ΑΑΠ 151/2008), ύστερα από συνεκτίμηση κοινωνικών, 
οικονομικών και περιβαλλοντικών παραμέτρων. Στην 
περίπτωση αυτή επιβάλλεται η εφαρμογή των διατά¬ 
ξεων της νομοθεσίας που διέπει την περιβαλλοντική 
αδειοδότηση. Για τους λοιπούς όρους δόμησης των βι¬ 
ομηχανικών δραστηριοτήτων ισχύουν τα από 6-10-1978 
(Δ'538) και 24-5-1985 (Δ'270) π.δ/τα χωρίς τις αναφερό- 
μενες σε αυτά παρεκκλίσεις. 

β. Επιτρέπεται η ανέγερση κτισμάτων κοινωφελών 
εγκαταστάσεων όταν αφορούν βιολογικούς καθαρι¬ 
σμούς, αφαλατώσεις, δίκτυα ηλεκτρικού ρεύματος και 
διασύνδεσης με άλλα νησιά ή δίκτυα τροφοδοσίας με 
καύσιμα εφόσον έχει δοθεί έγκριση για τη χρήση του 
αιγιαλού. 

5. Απαγορεύεται η κατεδάφιση, η κάθε είδους κατα¬ 
στροφή ή αλλοίωση των παραδοσιακών κτισμάτων που 
απαντώνται στην ύπαιθρο υπό την μορφή συγκροτημά¬ 
των εξειδικευμένης αγροτικής ή βιομηχανικής/βιοτεχνι- 
κής χρήσης ή μεμονωμένων κτισμάτων. 

6. Επιτρέπεται η επισκευή ή αποκατάσταση των πα¬ 
λαιών κτιρίων και των κάθε είδους κτισμάτων και κατα¬ 
σκευών που είναι αντιπροσωπευτικά της παραδοσιακής 
αρχιτεκτονικής των νησιών ακόμα και κατά παρέκκλιση 
από τις κείμενες διατάξεις υπό την προϋπόθεση ότι 
οποιαδήποτε επέμβαση δεν αλλοιώνει τα μορφολογι- 
κά στοιχεία τους και οι εργασίες αποκατάστασης και 
συντήρησης εκτελούνται σύμφωνα με την παραδοσιακή 
τεχνοτροπία και χρησιμοποιούνται ίδια ή παρεμφερή 
υλικά με τα αρχικά. 


7. Εάν στα παραπάνω κτίρια υπάρχουν νεότερες προ¬ 
σθήκες ή επεμβάσεις πάσης φύσεως που αλλοιώνουν 
την αρχική τους μορφή, επιβάλλεται η απομάκρυνση των 
μη συμβατών με την παραδοσιακή τεχνοτροπία και το 
χαρακτήρα του κτιρίου υλικών και προσκτισμάτων και 
η αποκατάσταση της αρχικής τους μορφής. 

8. Κάθε εργασία στα παραπάνω κτίσματα γίνεται μετά 
από οικοδομική άδεια που χορηγείται ύστερα από αι¬ 
τιολογημένη σύμφωνη γνώμη της αρμόδιας υπηρεσίας. 
Για τη χορήγηση της άδειας απαιτείται η προσκόμιση 
επαρκών αποδεικτικών στοιχείων βάσει των οποίων 
τεκμηριώνεται η ακριβής αρχική μορφή του κτίσματος 
όπως φωτογραφίες με βέβαια χρονολογία, προσηκό- 
ντως θεωρημένες για την γνησιότητα τους σχεδιαστική 
αποτύπωση, βιβλιογραφικές μαρτυρίες ή άλλα επιστη¬ 
μονικά στοιχεία. 

9. Δεν επιτρέπεται η εκσκαφή ή επιχωμάτωση των 
ακαλύπτων επιφανειών των γηπέδων προς ανύψωση ή 
υποβιβασμό της στάθμης τους. Επιτρέπονται μόνο οι 
απολύτως απαραίτητες εκσκαφές για την κατασκευή 
υπόγειας δεξαμενής ή επιχωματώσεις στο περίγραμμα 
της οικοδομής. 

10. Απαγορεύεται η εκτέλεση έργων για τη μετατροπή 
των παραδοσιακών οδών διασύνδεσης των οικισμών ή 
περιοχών εν γένει των νησιών (καλντερίμια) σε οδούς 
εξυπηρέτησης τροχοφόρων. Απαγορεύεται η καταστρο¬ 
φή, αλλοίωση ή η παρέμβαση στο πλάτος τους και στη 
μορφή των λιθόστρωτων καλντεριμιών του νησιού. 

11. Επιβάλλεται η διατήρηση και αποκατάσταση των 
λιθόστρωτων δρόμων, σκαλοπατιών, επαναλαμβάνοντας 
τον τύπο της λιθόστρωσης και το μέγεθος των λίθων. 
Στις πλακοστρώσεις που γίνονται σε δημόσιους ή σε 
ιδιωτικούς χώρους επαναλαμβάνεται κατά το δυνατόν 
ο χαρακτήρας της πλακόστρωσης ως προς τα σχήματα 
(ορθογωνικά ή ακανόνιστα), τα μεγέθη των πλακών και 
τον τρόπο τοποθέτησης τους. 

12. Απαγορεύεται η καθοιονδήποτε τρόπο αλλοίω¬ 
ση της φυσικής μορφής των ρεμάτων. Απαγορεύεται η 
εκτέλεση έργων μετατροπής ρεμάτων και της παραρρε- 
μάτιας ζώνης σε οδούς κάθε κατηγορίας, εξυπηρέτησης 
τροχοφόρων ή πεζοδρόμους. 

13. Οι αρμόδιες υπηρεσίες γνωμοδοτούν για τη μορ- 
φολογική και ογκοπλαστική ένταξη των νέων κτιρίων 
και ελέγχουν την τήρηση των όρων του παρόντος ως 
προς τις χρήσεις των εγκαταστάσεων και υποχρεού- 
νται να ενημερώνουν κάθε αρμόδια αρχή για την άμεση 
λήψη συγκεκριμένων μέτρων, με σκοπό την άρση της 
διαπιστωμένης παράβασης. 

14. Απαγορεύεται η εγκατάσταση υδατοκαλλιεργητι- 
κών μονάδων. 

15. Τα κλιματιστικά, οι ηλιακοί θερμοσίφωνες και άλ¬ 
λες μηχανολογικές εγκαταστάσεις τοποθετούνται σε 
θέσεις που δεν είναι ορατές από τους κοινόχρηστους 
χώρους. Απαγορεύεται η τοποθέτηση κλιματιστικών 
επί των όψεων των κτιρίων. Οι ηλιακοί θερμοσίφωνες 
τοποθετούνται στον ακάλυπτο χώρο του γηπέδου. 

16. Δεν επιτρέπονται πρόβολοι, περιμετρικά μπαλκόνια 
και προστεγάσματα. 

17. Η κατασκευή υπόγειας στεγανοποιημένης δεξα¬ 
μενής - στέρνας για τη συλλογή των όμβριων υδάτων 
επιτρέπεται μόνο στον υπόγειο χώρο του κτιρίου ή 
εκτός του περιγράμματος αυτού, υπό την προϋπόθεση 
ότι δεν εξέχει από τη φυσική στάθμη του εδάφους. Η 

υπόγεια δεξαμενή - στέρνα δεν προσμετρείται στο συ¬ 
ντελεστή και στην κάλυψη του γηπέδου. Απαγορεύεται 
η αλλαγής της χρήσης της. 

18. Οι περιφράξεις των γηπέδων κατασκευάζονται από 
λιθοδομή, ανεπίχριστη ή αρμολογημένη. Σε περίπτωση 
χρήσης άλλου υλικού (τσιμεντόλιθου, μπετόν κ.λπ.), οι ως 
άνω περιφράξεις και τοίχοι είτε επιχρίονται υποχρεωτι¬ 
κά με σοβά, χωρίς οδηγούς είτε χρωματίζονται σύμφωνα 
με τα τοπικά πρότυπα των κτισμάτων των οικισμών των 
νησιών, αποκλεισμένου του αρτιφισέλ, ρελιέφ, πεταχτού 
κ.λπ. Η μορφή και το ύψος των περιφράξεων ακολουθεί 
τα τοπικά πρότυπα. Το μέγιστο επιτρεπόμενο ύψος τους 
είναι ένα μέτρο και είκοσι εκατοστά του μέτρου (1,20) μ., 
εκτός εάν στην περιοχή ακολουθούνται παραδοσιακά 
άλλα πρότυπα μετά από έγκριση της αρμόδιας πολεο- 
δομικής υπηρεσίας. Στην περίπτωση μεγάλων κλίσεων 
το ύψος της περίφραξης μπορεί να είναι μέχρι μέγιστο 
ύψος το ένα μέτρο και πενήντα εκατοστά του μέτρου 
(1,50) μ., μετά από έγκριση της οικείας Αποκεντρωμένης 
Διοίκησης. Η περίφραξη στην χαμηλότερη υψομετρικά 
πλευρά του γηπέδου δεν μπορεί να ξεπερνά το ένα 
μέτρο και είκοσι εκατοστά του μέτρου (1,20) μ. μαζί με 
τον τοίχο αντιστήριξης. 

19. Απαγορεύεται γενικά η εγκατάσταση φωτεινών 
επιγραφών άμεσα ή έμμεσα φωτιζόμενων ανεξαρτή¬ 
τως είδους ή σχήματος αυτών. Επιτρέπεται μόνο μετά 
από έγκριση των αρμοδίων υπηρεσιών η ανάρτηση 
επιγραφών κοινών (μη φωτεινών) επί των προσόψεων 
των οικοδομών. Οι παραπάνω επιγραφές τοποθετούνται 
αποκλειστικά παράλληλα προς τις όψεις των κτιρίων, 
πάνω από πόρτες ή παράθυρα και δεν μπορεί να είναι 
μεγαλύτερες του ανοίγματος στο οποίο αντιστοιχούν. 
Οι επιγραφές πρέπει να είναι στην ελληνική γλώσσα. 
Επιτρέπεται η μετάφραση του ελληνικού τίτλου μετά 
τα ελληνικά, υπό τον όρο ότι τα ξενόγλωσσα στοιχεία 
δεν υπερβαίνουν το ήμισυ των ελληνικών. 

20. Απαγορεύεται η κατασκευή κολυμβητικών δεξαμε¬ 
νών. Επιτρέπεται η κατασκευή τους μόνο σε τουριστικά 
συγκροτήματα μετά από έγκριση του ΕΟΤ και εφόσον 
δεν επιβαρύνεται το δημοτικό δίκτυο. Η εσωτερική επέν¬ 
δυση των κατασκευών θα είναι χρώματος γήινου. 

21. Κάθε στοιχείο παροχής (ΔΕΗ, ΟΤΕ) θα τοποθετεί¬ 
ται σε εσοχή στο σώμα ή στην περίφραξη του κτιρίου 
και γενικά κάθε εργασία που αφορά στη διαμόρφωση, 
τροποποίηση ή ανάπλαση κοινοχρήστων χώρων προ¬ 
σαρμόζεται στα παραδοσιακά τοπικά πρότυπα και εκτε- 
λείται μετά από έγκριση της σχετικής μελέτης από τις 
αρμόδιες υπηρεσίες. Οι Οργανισμοί Κοινής Ωφέλειας 
αναλαμβάνουν με δαπάνες τους την αναμόρφωση και 
βελτίωση των εγκαταστάσεων τους ώστε να μη βλά¬ 
πτεται το περιβάλλον. 

22. Δεν επιτρέπεται η δόμηση σε γήπεδα ή τμήματα 
αυτών με κλίση μεγαλύτερη του 40%. Στα παραπάνω 
γήπεδα η δόμηση επιτρέπεται: 

α. στα τμήματα του γηπέδου με κλίση μικρότερη του 
40%, εφόσον τηρούνται οι αποστάσεις από τα πλάγια 
όρια, 

β. εάν υπάρχουν προϋφιστάμενες διαμορφώσεις του 
περιβάλλοντος χώρου με αναβαθμούς, πλάτους τουλά¬ 
χιστον ενός μέτρου και πενήντα εκατοστών (1,50) μ. Για 
τον υπολογισμό της αρτιότητας λαμβάνεται υπόψη το 
σύνολο του γηπέδου. 


23. α. Στα κατά παρέκκλιση άρτια και οικοδομήσιμα, 
κατά τις διατάξεις του παρόντος γήπεδα με εμβαδόν 
τέσσερις χιλιάδες (4.000) τ.μ., η μέγιστη επιτρεπόμε¬ 
νη δόμηση για τις χρήσεις κατοικίας, καταστημάτων, 
εστιατορίων, κέντρων αναψυχής ορίζεται στα εκατόν 
πενήντα (150) τ.μ. 

β. Στα κατά παρέκκλιση άρτια και οικοδομήσιμα, κατά 
τις διατάξεις του παρόντος γήπεδα με εμβαδόν μεγαλύ¬ 
τερο των τεσσάρων χιλιάδων (4.000) τ.μ., και μικρότερο 
των οκτώ χιλιάδων (8.000) τ.μ., η μέγισιη επιτρεπόμενη 
δόμηση για τις παραπάνω αναφερόμενες χρήσεις καθο¬ 
ρίζεται από τον τύπο: ΜΕΔ=150 τ.μ. + (ΕΓ- 4στρ) χ 0,01, 
όπου ΜΕΔ είναι η μέγιστη επιτρεπόμενη δόμηση και ΕΓ 
το εμβαδόν του γηπέδου. 

γ. Στα γήπεδα με εμβαδόν οκτώ χιλιάδες (8.000) τ.μ., 
η μέγιστη επιτρεπόμενη δόμηση για τις παραπάνω χρή¬ 
σεις ορίζεται στα διακόσια (200) τ.μ. 

24. Στα γήπεδα με εμβαδόν πολλαπλάσιο του αρτίου 
για τις παραπάνω χρήσεις ισχύει η παράγραφος 5 του 
άρθρου 10 του ν. 3212/2003. 

25. Στα κτίρια, με τις παραπάνω χρήσεις, με μέγιστο 
επιτρεπόμενο ύψος τέσσερα και μισό (4.50) μέτρα, επι¬ 
τρέπεται η κατασκευή εσωτερικού εξώστη (πατάρι) από 
ξηρή δόμηση επιφάνειας ίσης ή μικρότερης του είκοσι 
τοις εκατό (20%) της επιτρεπόμενης δόμησης, η οποία 
δεν προσμετρείται στην επιτρεπόμενη δόμηση. 

26. Στην περίπτωση κατά την οποία ο όγκος του κτι¬ 
ρίου υπερβαίνει τα οκτακόσια (800) κυβικά μέτρα, επι¬ 
βάλλεται η διάσπαση του όγκου αυτού. Οι όγκοι που 
διαμορφώνονται μπορούν να βρίσκονται είτε σε επαφή 
μεταξύ τους είτε να συνδέονται με ημιυπαίθριους χώ¬ 
ρους και αυλές δημιουργώντας ενιαίο σύνολο με ενό¬ 
τητα και συνοχή. 

27. Το ύψος μετρείται από τη στάθμη του περιβάλλο¬ 
ντος φυσικού εδάφους σε κάθε σημείο του περιγράμ¬ 
ματος του κτιρίου, έτσι ώστε η προβολή του ύψους 
του κτιρίου ή κτιριακού όγκου σε καμία περίπτωση να 
μην υπερβαίνει το μέγιστο επιτρεπόμενο ύψος ακόμα 
και σε γήπεδα με κεκλιμένο έδαφος ή σε κτίρια με 
διασπαρμένους όγκους. 

28. Η ελάχιστη απόσταση δόμησης κτιρίων από την 
οριογραμμή ρέματος ορίζεται σε τριάντα (30) μέτρα 
από τα κύρια ρέματα και σε είκοσι (20) μέτρα από τα 
δευτερεύοντα. 

29. Επιτρέπεται η δημιουργία υπαίθριων αθλητικών 
εγκαταστάσεων και γηπέδων ποδοσφαίρου, μετά από 
έγκριση των αρμοδίων οργάνων ελέγχου. Ο καθορισμός 
των χώρων ανέγερσης κτιρίων δημοσίων ή δημοτικών 
σκοπών καθώς και κτιρίων κοινής ωφέλειας γίνεται σύμ¬ 
φωνα με τις διατάξεις του άρθρου 26 του ν. 1337/1983 
(Α'33), όπως ισχύει. 

30. Γ ια την ανέγερση και λειτουργία των τουριστικών 
εγκαταστάσεων δυναμικότητας πλέον των 100 κλινών 
απαιτείται βιολογικός καθαρισμός των λυμάτων. 

31. Απαγορεύεται η κατασκευή κτιρίων επί υποστυ¬ 
λωμάτων. 

32. Απαγορεύεται η εγκατάσταση λυομένων οικισμών 
και τροχοβιλών. 

33. Δεν επιτρέπονται οι υπαίθριες εγκαταστάσεις απο¬ 
θήκευσης οικοδομικών υλικών στους βασικούς οδικούς 
άξονες και σε ζώνη πλάτους 200 μ. από τη γραμμή 
αιγιαλού. 

34. Επιτρέπεται η κατασκευή υπόσκαφων κτιρίων ή 
τμημάτων τους όπως ορίζονται στην παρ. 88 του άρ¬ 
θρου 2 του ν. 4067/2012 (Α' 79). 

Για υπόσκαψα κτίρια ή τμημάτων κτιρίων κατοικιών, 
το ελάχιστο εμβαδόν του υποσκάψου τμήματος ορίζε¬ 
ται στα σαράντα (40,00) τετραγωνικά μέτρα, ενώ για 
υπόσκαψα κτίρια ή τμημάτων κτιρίων άλλων χρήσεων 
ορίζεται στα εκατόν πενήντα (150,00) τ.μ. 

35. Για την ανέγερση, επέκταση ή επισκευή κτιρίων, 
κατασκευή - διαμόρφωση και εξοπλισμό υπαίθριων χώ¬ 
ρων, εγκατάσταση προσωρινών κινητών συνεργείων 
αναψυχής (Λούνα Πάρκ) καθώς και τοποθέτηση επιγρα¬ 
φών και διαφημίσεων απαιτείται σύμφωνη γνώμη των 
αρμοδίων οργάνων. 

36. Απαγορεύεται η πραγματοποίηση μεταφοράς συ¬ 
ντελεστή δόμησης. 

37. Ως προς τους λοιπούς όρους και περιορισμούς 
δόμησης εφαρμόζονται κατά χρήση οι διατάξεις του 
από 24-5-1985 π.δ/τος (Δ' 270) όπως ισχύει, χωρίς τις 
αναφερόμενες σε αυτό παρεκκλίσεις. 

Αρθρο 2 

1. Νομίμως υφιστάμενα κτίρια η χρήση των οποίων 
αντίκειται στις διατάξεις του παρόντος διατηρούνται. 
Επιτρέπεται η επισκευή και ο εκσυγχρονισμός τους χω¬ 
ρίς επέκταση, με εξαίρεση τις εγκαταστάσεις κοινής 
ωφέλειας για τις οποίες είναι δυνατή λόγω ασφάλειας 
η επέκταση, εφόσον τεκμηριώνεται καταλλήλως από 
σχετική μελέτη σκοπιμότητας. 

2. Για τις νομίμως υφιστάμενες χρήσεις που αντίκει- 
νται στις διατάξεις του παρόντος ισχύουν οι σχετικές 
διατάξεις του ν. 3212/2003 (Α' 308). 

3. Οικοδομικές άδειες που έχουν εκδοθεί μέχρι τη δη¬ 
μοσίευση του παρόντος εκτελούνται ή αναθεωρούνται 
σύμφωνα με τις προϊσχύουσες διατάξεις αποκλειομένων 
των αναθεωρήσεων που αφορούν δόμηση μη εναρμο¬ 
νιζόμενη με τις ρυθμίσεις του παρόντος ως προς τους 
περιορισμούς δόμησης και χρήσης. 

4. Αιτήσεις για έκδοση οικοδομικής άδειας που έχουν 
κατατεθεί στην αρμόδια πολεοδομική υπηρεσία και 
έχουν πληρότητα φακέλου μέχρι τις 30-12-2011 (ημε¬ 
ρομηνία δημοσίευσης της αναστολής), εξετάζονται με 
βάση τις προϊσχύουσες διατάξεις. 

5. Γ ια τις διαδικασίες αδειοδότησης έργων και δρα¬ 
στηριοτήτων που βρίσκονται σε εξέλιξη δεν εφαρμό¬ 
ζονται οι διατάξεις του παρόντος, εφόσον πριν την 
ημερομηνία δημοσίευσης του, είχε εκδοθεί αρμοδίως 
μία από τις ακόλουθες πράξεις: 

α) Θετική γνωμοδότηση Προκαταρκτικής Περιβαλ¬ 
λοντικής Εκτίμησης και Αξιολόγησης (ΠΠΕΑ) κατά τις 
διατάξεις του άρθρου 4 του ν. 1650/86 όπως αντικατα- 
στάθηκε με το άρθρο 2 του ν. 3010/02 και τις διατάξεις 
των άρθρων 3 και 6 της με υπ’ αριθμ. Η.Π. 11014/703/ 
Φ104/14-3-2003 κοινής υπουργικής απόφασης (Β' 332). 

β)Έγκριση καταλληλότητας γηπέδου ή αρχιτεκτονικής 
μελέτης από τον ΕΟΤ. 

γ) Απόφαση κατάταξης στην υποκατηγορία 4 του οι¬ 
κείου Γ ενικού Γ ραμματέα Περιφέρειας κατά τις διατά¬ 
ξεις του άρθρου 9 της κοινής υπουργικής απόφασης με 
υπ’ αριθμ. Η.Π.11014/703/Φ104/14-3-2003 (Β' 332). 

6. Μελέτες για τις οποίες υπάρχει έγκριση υπαγωγής 
σε αναπτυξιακό νόμο, εξετάζονται σύμφωνα με τις προ- 
ϊσχύουσες διατάξεις. 


Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 
-♦- 

ΑΠΟΦΑΣΕΙ Σ 

Α.Π.: 1029746/743/Δ 0 010 (2) 

Τροποποίηση της 1097390/8843/Δ0010/17-12-2004 κοινής 
υπουργικής απόφασης (ΦΕΚ 1225/Δ') των Υπουργών 
Οικονομίας και Οικονομικών και Πολιτισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν.2882/2001 (ΦΕΚ 17/Α'/2001) «Κώ¬ 
δικας Αναγκαστικών Απαλλοτριώσεων Ακινήτων», όπως 
ισχύουν. 

2. Τις διατάξεις του Ν.3028/2002 (ΦΕΚ 153/Α'/2002) 
«Για την προστασία των αρχαιοτήτων και εν γένει της 
Πολιτιστικής Κληρονομιάς», όπως ισχύουν. 

3. Την 1097390/8843/Δ0010/17-12-2004 κ.υ.α. (ΦΕΚ 
1225/Δ') με την οποία κηρύχθηκε αναγκαστική απαλ¬ 
λοτρίωση ακινήτων στην θέση «Πηγάδια» Καλύμνου 
Ν,Δωδεκανήσου για αρχαιολογικούς σκοπούς. 

4. Το ΥΠΠΟΤ/ΔΑΑΠ/Φ.182/76494/1209/3-10-11 έγγραφο 
του Υπουργείου Πολιτισμού, με τα συνημμένα σ’ αυτό 
στοιχεία. 

5. Το π.δ. 186/09 (ΦΕΚ 213/Α'/2009) περί συγχώνευσης 
των Υπουργείων Πολιτισμού κ’ Τουριστικής Ανάπτυ¬ 
ξης. 

6. Το π.δ. 185/09 (ΦΕΚ 213/Α'/2009) περί ανασύστασης 
του Υπουργείου Οικονομικών κ.λπ. 

7. Το π.δ. 110/2011 (ΦΕΚ 243/Α'/2011) περί διορισμού 
Αντιπροέδρου της Κυβέρνησης Υπουργών, Αναπληρω¬ 
τών Υπουργών, και Υφυπουργών. 

8. Την 03357/9-4-2012 (ΦΕΚ 1082/Β') απόφαση του Πρω¬ 
θυπουργού και του Υπουργού Οικονομικών σχετικά με 
καθορισμό αρμοδιοτήτων του Υφυπουργού Οικονομικών 
I. Μουρμούρα. 

9. Την Δ/6Α110453/ΕΞ 2011/21-7-20Π (ΦΕΚ 1670/Β'/2011) 
κοινή απόφαση των Υπουργών Διοικ/κής Μεταρρύθμισης 
και Ηλεκτρονικής Διακυβέρνησης και Οικονομικών, περί 
έναρξης λειτουργίας της Γενικής Γραμματείας Δημό¬ 
σιας Περιουσίας 

10. Την υπ’ αριθμ. 121482/14-12-2011 (ΦΕΚ2820/τ.Β'/ 
14-12-2011) απόφαση Πρωθυπουργού και Υπουργού Πο¬ 
λιτισμού και Τουρισμού Ανάθεση αρμοδιοτήτων στον 
Υφυπουργό Πολιτισμού και Τουρισμού Π. Αλιβιζάτο, 
αποφασίζουμε: 

Τροποποιούμε την 1097390/8843/Δ0010/17-12-2004 κοι¬ 
νή υπουργικής απόφαση (ΦΕΚ 1225/Δ/2004) των Υπουρ- 

γών Οικονομίας και Οικονομικών και Πολιτισμού σχετι¬ 
κά με απαλλοτρίωση για αρχαιολογικούς σκοπούς στη 
θέση Πηγαδάκια η Λιμνιώτισσα του Δήμου Καλύμνου, 
Ν. Δωδεκάνησου ως προς τον βαρυνόμενο με την δα¬ 
πάνη αυτής και αντί του αναγραφέντος στην πιο πάνω 
απόφαση «Η απαλλοτρίωση κηρύσσεται υπέρ του Ελλη¬ 
νικού Δημοσίου και με δαπάνες του Δήμου Καλυμνίων 
από το Π.Ε.Π. Νοτίου Αιγαίου 2000-2006, Επιχειρησιακό 
Σχέδιο «Ολοκληρωμένη Παρέμβαση Αστικής Ανάπτυξης 
Δήμου Καλυμνίων» τίθεται. 

Η απαλλοτρίωση κηρύσσεται υπέρ του Ελληνικού 
Δημοσίου και η δαπάνη αυτής θα βαρύνει το Δήμου 
Καλυμνίων από τις πιστώσεις του Π.Ε.Π. Νοτίου Αιγαίου 
2000-2006 Επιχειρησιακό Σχέδιο «Ολοκληρωμένη Πα¬ 
ρέμβαση Αστικής Ανάπτυξης Δήμου Καλυμνίων και τις 
πιστώσεις του ΚΑΕ 971961 του Ταμείου Αρχαιολογικών 
Πόρων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2012 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΙΩΑΝΝΗΣ ΜΟΥΡΜΟΥΡΑΣ ΠΕΤΡΟΣ-ΠΑΥΛΟΣ ΑΛΙΒΙΖΑΤΟΣ 
-♦- 

Αριθμ. 13158/ΤΔ980 (3) 

Εφαρμογή διατάξεων του άρθρου 3 του Π.Δ. 209/1998 
για την εγκεκριμένη Προμελέτη της Μελέτης με τίτ¬ 
λο «Μελέτη βελτίωσης τμημάτων Επαρχιακής οδού 
Παπάδου - Πλωμαρίου». 

Ο ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Α/Εχοντας υπόψη: 

1) Τις διατάξεις του Ν. 3852/2010 (Φ.Ε.Κ. 87Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2) Τις διατάξεις του Ν. 3669/2008 (Φ.Ε.Κ. 116Α'/18-6- 
2008) «Κύρωση της Κωδικοποίησης της Νομοθεσίας 
κατασκευής δημοσίων έργων». 

3) Τις διατάξεις του Π.Δ. 137/2010 (ΦΕΚ.230Α/27-12- 
2010) «Οργανισμός της Περιφέρειας Βορείου Αιγαίου». 

4) Την Εγκύκλιο 6/14-1-2011 του Υπουργείου Εσωτε¬ 
ρικών, Αποκέντρ. & Ηλεκτρ. Διακυβέρνησης «Δημόσιες 
συμβάσεις έργων, προμηθειών και υπηρεσιών της Τοπι¬ 
κής Αυτοδιοίκησης και της Αποκεντρωμένης Διοίκησης 
από 1-1-2011» 

5) Τις διατάξεις του Ν.3155/1955 «περί κατασκευής και 
συντηρήσεως οδών», σύμφωνα με τις οποίες το οδικό 
δίκτυο διακρίνεται σε Εθνικό, Επαρχιακό, Δημοτικό, ή 
Κοινοτικό, τις διατάξεις του Π.Δ. 401/1993 (Φ.Ε.Κ. 170Α), 
με το οποίο τροποποιήθηκε το Π.Δ. 143/1989 και δια- 
κρίθηκε το οδικό δίκτυο σε πρωτεύον, δευτερεύον κλπ 
και τις διατάξεις του Π.Δ. 347/1993 «Λήψη μέτρων για 
την ασφάλεια της υπεραστικής συγκοινωνίας» και τις 
κανονιστικές Υπουργικές αποφάσεις που εκδόθηκαν σε 
εκτέλεση αυτών. 

6) Τις διατάξεις του Β.Δ. της 6-2-1956 (Φ.Ε.Κ. 47Α'/ 
8-2-1956) «Περί καθορισμού των επαρχιακών οδών του 
Νομού Λέσβου κατά τις διατάξεις του Ν.3155/1955 περί 
κατασκευής και συντήρησης οδών», με το οποίο κα¬ 
θορίστηκαν οι Επαρχιακές οδοί του Ν. Λέσβου και 


μεταξύ αυτών ως 2η η Επαρχιακή οδός θέρμων κόλ¬ 
που Γέρας - Παπάδου - Πλωμαρίου. 

7) Τις διατάξεις του Β.Δ. 465/1970 (Φ.Ε.Κ. 150Α') «Περί 
όρων και προϋποθέσεων εγκατάστασης και λειτουργί¬ 
ας αντλιών καυσίμων προ πρατηρίων κειμένων εκτός 
των εγκεκριμένων σχεδίων πόλεων και κωμών ή εκτός 
κατοικημένων εν γένει περιοχών και περί κυκλοφορια- 
κής συνδέσεως εγκαταστάσεων μετά των οδών», όπως 
τροποποιήθηκε με το Π.Δ. 118/8-6-2006 (Φ.Ε.Κ. 119 Α'/ 
16-6-2006) και ισχύει σήμερα. 

8) Τις διατάξεις του Π.Δ. 209/1998 (Φ.Ε.Κ. 169 Α'/ 
15-7-1998) «Λήψη μέτρων για την ασφάλεια της υπερα¬ 
στικής συγκοινωνίας», όπως τροποποιήθηκε με το Π.Δ. 
221/1999. 

Β. Και αφού είδαμε: 

Την υπ’ αριθμ. 301/4-8-2005 Απόφαση της Νομαρχιακής 
Επιτροπής Δημοσίων Έργων, Οικονομικών, Περιβάλλο¬ 
ντος, Σχεδιασμού - Προγραμματισμού της Νομαρχια¬ 
κής Αυτοδιοίκησης Λέσβου, με την οποία εγκρίθηκε η 
Προμελέτη Οδοποιίας του τμήματος Α' της Μελέτης με 
τίτλο «Μελέτη βελτίωσης τμημάτων Επαρχιακής οδού 
Παπάδου - Πλωμαρίου», καθώς και την υπ’ αριθμ. 147/ 
14-4-2006 Απόφαση της ίδιας Νομαρχιακής Επιτροπής 
της Νομαρχιακής Αυτοδιοίκησης Λέσβου, με την οποία 
εγκρίθηκε η Προμελέτη Οδοποιίας των τμημάτων Β', 
Γ' και Δ' της ίδιας ανωτέρω αναφερόμενης Μελέτης, 
όπως οι Προμελέτες αυτές συντάχθηκαν από τα Συ- 
μπράττοντα Γραφεία Μελετών Χαράλαμπου Κρικλάνη, 
Μιχαήλ Χατζέλη, Μαρίας Ταξείδη, Χαράλαμπου Λάμαρη 
και Δαμιανού Μπαμπού. 

Γ. Και επειδή: 

1) Υπάρχει εγκεκριμένη Προμελέτη της Μελέτης του 
θέματος και συνεπώς δυνατότητα εφαρμογής του άρ¬ 
θρου 3 του Π.Δ. 209/1998, με έκδοση σχετικής Απόφασης 
του Περιφερειάρχη Β. Αιγαίου. 

2) Η εκπόνηση της Οριστικής Μελέτης Οδοποιίας της 
Μελέτης του θέματος βρίσκεται σε εξέλιξη. 

3) Πρέπει να προστατευθεί η ζώνη διέλευσης της υπό 
μελέτη οδού, βάσει του άρθρου 3 του Π.Δ. 209/1998, για 
μια τετραετία: 

(α) Με απαγόρευση έκδοσης οικοδομικών αδειών για 
ανέγερση κτισμάτων και εκτέλεσης οικοδομικών εργα¬ 
σιών μέσα σε αυτή. 

(β) Με την τήρηση των ελάχιστων αποστάσεων κτιρίων, 
όπως καθορίζονται στο άρθρο 2 του Π.Δ. 209/1998. 

4) Η ζώνη διέλευσης της υπό Μελέτη οδού Παπάδου - 
Πλωμαρίου, σύμφωνα με τις διατάξεις του άρθρου 2 
του Π.Δ. 209/1998, είναι ζώνη πλάτους 15μ. εκατέρωθεν 
του άξονα αυτής, αποφασίζουμε: 

Εγκρίνουμε την απαγόρευση έκδοσης Οικοδομικών 
Αδειών για ανέγερση κτιρίων και εκτέλεση οικοδομικών 
εργασιών για μια τετραετία από σήμερα στη ζώνη διέ¬ 
λευσης της οδού, όπως καθορίζει το άρθρο 3 του Π.Δ. 
209/1998, για την εγκεκριμένη ως άνω Προμελέτη με 
τίτλο «Μελέτη βελτίωσης τμημάτων Επαρχιακής οδού 
Παπάδου - Πλωμαρίου». 

Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερ¬ 
νήσεως. 

Μυτιλήνη, 19 Απριλίου 2012 

Ο Περιφερειάρχης 
ΑΘΑΝΑΣΙΟΣ ΓΙΑΚΑΛΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα._ 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - θ-γπ3ϊΙ: ννθόπΐ35ΐθΓ.θΙ@θ1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 





1 ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




ϋ ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




















